CELEX: 32007R0727
Language: sl
Date: 2007-06-26 00:00:00
Title: Uredba Komisije (ES) št. 727/2007 z dne 26. junija 2007 o spremembi prilog I, III, VII in X k Uredbi (ES) št. 999/2001 Evropskega parlamenta in Sveta o določitvi predpisov za preprečevanje, nadzor in izkoreninjenje nekaterih transmisivnih spongiformnih encefalopatij (Besedilo velja za EGP)

27.6.2007   
            
            
               SL
            
            
               Uradni list Evropske unije
            
            
               L 165/8
            
         
      UREDBA KOMISIJE (ES) št. 727/2007
   z dne 26. junija 2007
   o spremembi prilog I, III, VII in X k Uredbi (ES) št. 999/2001 Evropskega parlamenta in Sveta o določitvi predpisov za preprečevanje, nadzor in izkoreninjenje nekaterih transmisivnih spongiformnih encefalopatij
   (Besedilo velja za EGP)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe (ES) št. 999/2001 Evropskega parlamenta in Sveta z dne 22. maja 2001 o določitvi predpisov za preprečevanje, nadzor in izkoreninjenje nekaterih transmisivnih spongiformnih encefalopatij (1) ter zlasti člena 6a(2) in člena 23 Uredbe,
   ob upoštevanju naslednjega:
   
               (1)
            
            
               Uredba (ES) št. 999/2001 določa predpise za spremljanje transmisivnih spongiformnih encefalopatij pri govedu, ovcah in kozah ter ukrepe za izkoreninjenje bolezni, ki se izvajajo po potrditvi transmisivne spongiformne encefalopatije (TSE) pri ovcah in kozah.
            
         
               (2)
            
            
               Oktobra 2005 je Evropska agencija za varnost hrane (EFSA) sprejela mnenje o razvrščanju atipičnih primerov TSE pri drobnici. EFSA v mnenju sklepa, da je operativna opredelitev atipičnega praskavca možna, in določa osnove za razvrščanje primerov praskavca. EFSA prav tako priporoča uporabo nadzornega programa, vključno s testi in vzorčenjem, da se omogoči odkritje vseh oblik TSE pri drobnici.
            
         
               (3)
            
            
               Zato se zdi primerno uvesti opredelitve za TSE pri drobnici, za primere praskavca, klasičnega praskavca in atipičnega praskavca.
            
         
               (4)
            
            
               Kadar je rezultat hitrega testa v skladu s trenutno veljavnimi predpisi, in sicer s Prilogo III k Uredbi (ES) št. 999/2001, pozitiven pri živali, zaklani za prehrano ljudi, je poleg trupa s pozitivnim rezultatom testa treba na isti klavni liniji uničiti vsaj en trup neposredno pred in dva trupa neposredno za trupom s pozitivnim rezultatom testa.
            
         
               (5)
            
            
               Popolno uničenje treh trupov, ki so na isti klavni liniji blizu trupa s pozitivnim rezultatom hitrega testa, je nesorazmerno glede na tveganje. Te trupe je treba uničiti, samo če je pozitiven rezultat hitrega testa potrjen ali če rezultat ni dokončen po preiskavi z referenčnimi metodami.
            
         
               (6)
            
            
               Uredba (ES) št. 999/2001, kakor je bila spremenjena z Uredbo Komisije (ES) št. 214/2005 (2) in Uredbo Komisije (ES) št. 1041/2006 (3), določa okrepljene programe spremljanja za koze in ovce po odkritju goveje spongiformne encefalopatije (BSE) pri kozah leta 2005 in treh nenavadnih primerov TSE pri ovcah, pri čemer BSE ni bilo mogoče izključiti. Glede na rezultate dveletnih intenzivnih testiranj, ki niso privedla do odkritja nobenega dodatnega primera BSE pri ovcah ali kozah, je treba navedene programe spremljanja ponovno pregledati. Za zagotovitev učinkovitega izvajanja programov je treba pregledane zahteve za spremljanje uporabljati od 1. julija 2007.
            
         
               (7)
            
            
               Glede na nove znanstvene podatke je treba oceniti in ponovno pregledati programe spremljanja pri ovcah in kozah.
            
         
               (8)
            
            
               Glede na rezultate okrepljenega spremljanja pri ovcah in kozah je trenutno veljavna stroga politika izločanja in obnove populacije pri čredah, prizadetih s TSE, videti nesorazmerna. Poleg tega več težav, zlasti v zvezi z obnovo populacije okuženih čred, ovira učinkovito izvajanje ukrepov po odkritju TSE v čredi.
            
         
               (9)
            
            
               EFSA je 8. marca 2007 sprejela mnenje o nekaterih vidikih v zvezi s tveganjem za TSE pri ovcah in kozah. Agencija v mnenju ugotavlja, da ni dokazov za epidemiološko ali molekularno povezavo med klasičnim in/ali atipičnim praskavcem in TSE pri ljudeh ter da je povzročitelj BSE edini povzročitelj TSE, opredeljen kot povzročitelj zoonoz. Poleg tega agencija meni, da so trenutno veljavni ločevalni testi, kakor so opisani v zakonodaji ES za razločevanje med praskavcem in BSE, zanesljivi za razlikovanje BSE od klasičnega in atipičnega praskavca.
            
         
               (10)
            
            
               Ukrepe za izkoreninjenje TSE pri drobnici je prav tako treba ponovno oceniti zaradi odsotnosti znanstvenih dokazov o prenosljivosti praskavca na ljudi, izključitve možnosti BSE v primerih TSE pri drobnici ter odkritja primerov atipične TSE z majhno razpršenostjo okužbe v čredi, ki pa se prav tako pojavlja pri ovcah z genotipi, za katere se domneva, da so odporni na BSE in klasični praskavec.
            
         
               (11)
            
            
               Splošno znano je, da se struktura sektorja ovc in koz po vsej Skupnosti razlikuje, zato morajo države članice imeti možnost, da uporabijo alternativne politike, če so uvedeni usklajeni predpisi.
            
         
               (12)
            
            
               Med strateškimi cilji časovnega načrta Komisije za TSE, sprejetega 15. julija 2005, je ponovni pregled ukrepov za izkoreninjene TSE pri drobnici ob upoštevanju novih razpoložljivih diagnostičnih orodij, toda ob zagotavljanju trenutne ravni varstva potrošnikov.
            
         
               (13)
            
            
               EFSA je 13. julija 2006 sprejela mnenje o programih za rejo za odpornost ovc proti TSE. EFSA v mnenju sklepa, da programi za rejo krepijo odpornost ovc proti trenutno znanih oblikam TSE in tako prispevajo k izboljševanju zdravja živali in varstva potrošnikov. EFSA je prav tako dala predloge za ugotavljanje genotipa prionskega proteina.
            
         
               (14)
            
            
               Člen 6a Uredbe (ES) št. 999/2001 določa, da lahko države članice uvedejo programe za rejo, ki se izberejo za odpornost proti različnim oblikam TSE pri ovcah. Za navedene programe za rejo je treba uvesti usklajene minimalne zahteve.
            
         
               (15)
            
            
               Uredbo (ES) št. 999/2001 je zato treba ustrezno spremeniti.
            
         
               (16)
            
            
               Odločba Komisije 2003/100/ES z dne 13. februarja 2003 o določitvi minimalnih pogojev za vzpostavitev rejskih programov za odpornost na transmisivne spongiformne encefalopatije pri ovcah (4) je zastarela, ker se določbe iz navedene odločbe nadomestijo z določbami iz te uredbe. Zaradi jasnosti in pravne varnosti je treba navedeno odločbo razveljaviti.
            
         
               (17)
            
            
               Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   Priloge I, III, VII in X k Uredbi (ES) št. 999/2001 se spremenijo v skladu s Prilogo k tej uredbi.
   Člen 2
   Odločba 2003/100/ES se razveljavi.
   Člen 3
   Ta uredba začne veljati dvajseti dan po objavi v Uradnem listu Evropske unije.
   Točka (2)(b) Priloge k tej uredbi se uporablja od 1. julija 2007.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 26. junija 2007
      
         
            Za Komisijo
         
         Markos KYPRIANOU
         
         
            Član Komisije
         
      
   
   
      (1)  UL L 147, 31.5.2001, str. 1. Uredba, kakor je bila nazadnje spremenjena z Uredbo (ES) št. 1923/2006 (UL L 404, 30.12.2006, str. 1).
   
      (2)  UL L 37, 10.2.2005, str. 9.
   
      (3)  UL L 187, 8.7.2006, str. 10.
   
      (4)  UL L 41, 14.2.2003, str. 41.
   
      PRILOGA
      Priloge I, III, VII in X k Uredbi (ES) št. 999/2001 se spremenijo:
      
                  (1)
               
               
                  Točka 2 Priloge I se nadomesti z naslednjim:
                  
                              „2.
                           
                           
                              V tej uredbi se prav tako uporabljajo naslednje opredelitve:
                              
                                          (a)
                                       
                                       
                                          ‚avtohtoni primer BSE‘ je primer goveje spongiformne encefalopatije, za katerega ni dovolj jasnega dokaza, da je posledica okužbe pred uvozom žive živali;
                                       
                                    
                                          (b)
                                       
                                       
                                          ‚nestrnjeno maščobno tkivo‘ je notranja in zunanja telesna maščoba, odstranjena med zakolom in razrezom, zlasti sveža maščoba s srca, pleč in ledvic goveda, ter maščoba iz razrezovalnic;
                                       
                                    
                                          (c)
                                       
                                       
                                          ‚kohorta‘ je skupina goveda, ki vključuje:
                                          
                                                      (i)
                                                   
                                                   
                                                      živali, rojene v isti čredi kot prizadeto govedo in v času 12 mesecev pred ali po datumu rojstva prizadetega goveda; ter
                                                   
                                                
                                                      (ii)
                                                   
                                                   
                                                      živali, ki so bile kadar koli v prvem letu življenja rejene skupaj s prizadetim govedom v njegovem prvem letu življenja;
                                                   
                                                
                                    
                                          (d)
                                       
                                       
                                          ‚prvi registrirani primer‘ je prva žival na gospodarstvu ali v epidemiološko opredeljeni skupini, pri kateri je bila potrjena okužba s TSE;
                                       
                                    
                                          (e)
                                       
                                       
                                          ‚TSE pri drobnici‘ je primer transmisivne spongiformne encefalopatije, odkrite pri ovci ali kozi po potrditvenem testu za abnormalni protein PrP;
                                       
                                    
                                          (f)
                                       
                                       
                                          ‚primer praskavca‘ je potrjen primer transmisivne spongiformne encefalopatije pri ovci ali kozi, pri čemer je diagnoza za BSE izključena v skladu z merili iz tehničnega priročnika referenčnega laboratorija Skupnosti o karakterizaciji seva TSE pri drobnici (1);
                                       
                                    
                                          (g)
                                       
                                       
                                          ‚primer klasičnega praskavca‘ je potrjen primer praskavca, ki je opredeljen kot klasičen v skladu z merili iz tehničnega priročnika referenčnega laboratorija Skupnosti o karakterizaciji seva TSE pri drobnici;
                                       
                                    
                                          (h)
                                       
                                       
                                          ‚primer atipičnega praskavca‘ je potrjen primer praskavca, ki se razlikuje od klasičnega praskavca v skladu z merili iz tehničnega priročnika referenčnega laboratorija Skupnosti o karakterizaciji seva TSE pri drobnici.
                                       
                                    
                        
            
                  (2)
               
               
                  Poglavje A Priloge III se spremeni:
                  
                              (a)
                           
                           
                              v delu I se točki 6.4 in 6.5 nadomestita z naslednjim:
                              
                                          „6.4
                                       
                                       
                                          Vsi deli telesa živali, pri katerih je rezultat hitrega testa pozitiven ali ni dokončen, vključno s kožo, se odstranijo v skladu členom 4(2)(a) in (b) Uredbe (ES) št. 1774/2002, razen snovi, ki se zadržijo zaradi evidence iz poglavja B(III).
                                       
                                    
                                          6.5
                                       
                                       
                                          Kadar je rezultat hitrega testa pozitiven pri živali, zaklani za prehrano ljudi, je poleg trupa s pozitivnim rezultatom testa treba v skladu s točko 6.4 na isti klavni liniji uničiti vsaj en trup neposredno pred in dva trupa neposredno za trupom s pozitivnim rezultatom testa. Z odstopanjem lahko države članice uničijo navedene trupe, samo če je pozitiven rezultat hitrega testa potrjen ali če rezultat ni dokončen po potrditvenih preiskavah iz točke 3.1(b) poglavja C Priloge X.“;
                                       
                                    
                        
                              (b)
                           
                           
                              del II se nadomesti z naslednjim:
                              „II.   SPREMLJANJE PRI OVCAH IN KOZAH
                              1.   Splošno
                              Spremljanje pri ovcah in kozah se izvaja v skladu z laboratorijskimi metodami iz točke 3.2(b) poglavja C Priloge X.
                              2.   Spremljanje pri ovcah in kozah, zaklanih za prehrano ljudi
                              
                                          (a)
                                       
                                       
                                          Države članice, v katerih število ovc in pripuščenih mladic presega 750 000, testirajo v skladu s pravili vzorčenja iz točke 4 minimalni letni vzorec 10 000 ovc, zaklanih za prehrano ljudi;
                                       
                                    
                                          (b)
                                       
                                       
                                          države članice, v katerih število koz, ki so že kotile, in pripuščenih koz presega 750 000, testirajo v skladu s pravili vzorčenja iz točke 4 minimalni letni vzorec 10 000 koz, zaklanih za prehrano ljudi;
                                       
                                    
                                          (c)
                                       
                                       
                                          kadar ima država članica težave pri zbiranju zadostnega števila zdravih zaklanih ovc ali koz za doseganje dodeljene najmanjše velikosti vzorca, določene v točkah (a) in (b), lahko v razmerju ena proti ena in poleg najmanjše velikosti vzorca, določene v točki 3, nadomesti največ 50 % najmanjše velikosti vzorca s testiranjem mrtvih ovc ali koz, starejših od 18 mesecev. Nadalje lahko država članica v razmerju ena proti ena nadomesti največ 10 % najmanjše velikosti vzorca s testiranjem ovc ali koz, starejših od 18 mesecev, pokončanih v okviru akcije za izkoreninjanje bolezni.
                                       
                                    3.   Spremljanje pri ovcah in kozah, ki niso zaklane za prehrano ljudi
                              Države članice v skladu s pravili o vzorčenju iz točke 4 in najmanjšimi velikostmi vzorcev iz preglednic A in B testirajo ovce in koze, ki so poginile ali so bile pokončane, vendar niso bile:
                              
                                          —
                                       
                                       
                                          pokončane v okviru akcije za izkoreninjenje bolezni, ali
                                       
                                    
                                          —
                                       
                                       
                                          zaklane za prehrano ljudi.
                                       
                                    Preglednica A
                              
                                          Populacija ovc in pripuščenih mladic v državi članici
                                       
                                       
                                          Najmanjša velikost vzorca mrtvih ovc (2)
                                          
                                       
                                    
                                          > 750 000
                                       
                                       
                                          10 000
                                       
                                    
                                          100 000–750 000
                                       
                                       
                                          1 500
                                       
                                    
                                          40 000–100 000
                                       
                                       
                                          100 % do 500
                                       
                                    
                                          < 40 000
                                       
                                       
                                          100 % do 100
                                       
                                    
                                 
                              Preglednica B
                              
                                          Populacija koz, ki so že kotile, in pripuščenih koz v državi članici
                                       
                                       
                                          Najmanjša velikost vzorca mrtvih koz (3)
                                          
                                       
                                    
                                          > 750 000
                                       
                                       
                                          10 000
                                       
                                    
                                          250 000–750 000
                                       
                                       
                                          1 500
                                       
                                    
                                          40 000–250 000
                                       
                                       
                                          100 % do 500
                                       
                                    
                                          < 40 000
                                       
                                       
                                          100 % do 100
                                       
                                    4.   Predpisi za vzorčenje, ki veljajo za živali iz točk 2 in 3
                              Živali so starejše od 18 mesecev ali pa sta jim iz dlesni izrasla več kot dva stalna sekalca.
                              Starost živali se oceni na podlagi rasti in razvoja zob, očitnih znakov odraslosti ali kakršnih koli drugih zanesljivih informacij.
                              Izbira vzorcev je oblikovana tako, da se prepreči prevelika zastopanost katere koli skupine glede na poreklo, starost, pasmo, proizvodni tip in kakršno koli drugo značilnost.
                              Vzorčenje je reprezentativno za vsako regijo in sezono. Večkratnemu vzorčenju iste črede se je treba izogibati, kadar koli je to mogoče. Cilj držav članic v njihovih programih spremljanja je, da v zaporednih letih vzorčenja, kadar koli je to mogoče, testirajo za TSE vsa uradno registrirana kmetijska gospodarstva z več kot 100 živalmi in na katerih še ni bil odkrit noben primer TSE.
                              Države članice uvedejo ciljno usmerjen ali kak drug sistem za preverjanje, da živali niso izvzete iz vzorčenja.
                              Vendar pa se države članice lahko odločijo, da iz vzorčenja izključijo oddaljena območja z majhno gostoto živali, kjer ni organizirano zbiranje mrtvih živali. Države članice, ki uporabijo to odstopanje, o tem obvestijo Komisijo in predložijo seznam navedenih oddaljenih območij, kjer se odstopanje uporablja. Odstopanje ne sme zajemati več kot 10 % ovc in koz v zadevni državi članici.
                              5.   Spremljanje v okuženih čredah
                              Živali, ki so starejše od 18 mesecev ali sta jim iz dlesni izrasla več kot dva stalna sekalca in so pokončane z namenom uničenja v skladu s točko 2.3(b)(i) ali (ii) ali točko 5(a) Priloge VII, se testirajo na podlagi izbire enostavnega naključnega vzorca v skladu z velikostjo vzorca, navedeno v naslednji preglednici.
                              
                                          Število živali, ki so starejše od 18 mesecev ali sta jim iz dlesni izrasla več kot dva stalna sekalca, pokončanih z namenom uničenja v čredi
                                       
                                       
                                          Najmanjša velikost vzorca
                                       
                                    
                                          70 ali manj
                                       
                                       
                                          Vse živali, ki izpolnjujejo pogoje
                                       
                                    
                                          80
                                       
                                       
                                          68
                                       
                                    
                                          90
                                       
                                       
                                          73
                                       
                                    
                                          100
                                       
                                       
                                          78
                                       
                                    
                                          120
                                       
                                       
                                          86
                                       
                                    
                                          140
                                       
                                       
                                          92
                                       
                                    
                                          160
                                       
                                       
                                          97
                                       
                                    
                                          180
                                       
                                       
                                          101
                                       
                                    
                                          200
                                       
                                       
                                          105
                                       
                                    
                                          250
                                       
                                       
                                          112
                                       
                                    
                                          300
                                       
                                       
                                          117
                                       
                                    
                                          350
                                       
                                       
                                          121
                                       
                                    
                                          400
                                       
                                       
                                          124
                                       
                                    
                                          450
                                       
                                       
                                          127
                                       
                                    
                                          500 ali več
                                       
                                       
                                          150
                                       
                                    6.   Spremljanje pri drugih živalih
                              Poleg programov spremljanja iz točk 2, 3 in 4 lahko države članice prostovoljno izvajajo spremljanje pri drugih živalih, zlasti pri:
                              
                                          —
                                       
                                       
                                          živalih, ki se uporabljajo za proizvodnjo mleka,
                                       
                                    
                                          —
                                       
                                       
                                          živalih s poreklom iz držav z avtohtonimi primeri TSE,
                                       
                                    
                                          —
                                       
                                       
                                          živalih, ki so zaužile krmila, pri katerih obstaja možnost kontaminacije,
                                       
                                    
                                          —
                                       
                                       
                                          živalih, ki so jih rodile samice, okužene s TSE, ali izvirajo iz teh samic.
                                       
                                    7.   Ukrepi po testiranju ovc in koz
                              
                                          7.1
                                       
                                       
                                          Kadar je bila ovca ali koza, zaklana za prehrano ljudi, izbrana za testiranje za TSE v skladu s točko 2, se njen trup do prejetja negativnega rezultata hitrega testa ne označi z oznako zdravstvene ustreznosti iz oddelka I poglavja III Priloge I k Uredbi (ES) št. 854/2004.
                                       
                                    
                                          7.2
                                       
                                       
                                          Države članice lahko odstopajo od točke 7.1, kadar je v klavnici vzpostavljen sistem, ki ga je odobril pristojni organ in omogoča izsleditev vseh delov živali ter zagotavlja, da noben del testirane živali, ki nosi oznako zdravstvene ustreznosti, do prejetja negativnega rezultata hitrega testa ne zapusti klavnice.
                                       
                                    
                                          7.3
                                       
                                       
                                          Vsi deli telesa testirane živali, vključno s kožo, do prejetja negativnega rezultata hitrega testa ostanejo pod uradnim nadzorom, razen živalskih stranskih proizvodov, neposredno odstranjenih v skladu s členom 4(2)(a), (b) ali (e) Uredbe (ES) št. 1774/2002.
                                       
                                    
                                          7.4
                                       
                                       
                                          Razen snovi, ki se zadržijo za evidenco iz oddelka III poglavja B te priloge, se vsi deli telesa živali, pri katerih je rezultat hitrega testa pozitiven, vključno s kožo, nemudoma odstranijo v skladu s členom 4(2)(a), (b) ali (e) Uredbe (ES) št. 1774/2002.
                                       
                                    8.   Genotipizacija
                              
                                          8.1
                                       
                                       
                                          Za vsak pozitiven primer TSE pri ovcah se določi genotip prionskega proteina za kodone 136, 154 in 171. Komisijo se nemudoma obvesti o primerih TSE, najdenih pri ovcah z genotipi, ki zakodirajo alanin na obeh alelih na kodonu 136, arginin na obeh alelih na kodonu 154 in arginin na obeh alelih na kodonu 171. Kadar je pozitiven primer TSE atipičen primer praskavca, se določi genotip prionskega proteina za kodon 141.
                                       
                                    
                                          8.2
                                       
                                       
                                          Poleg živali, genotipiziranih v skladu s točko 8.1, se genotip prionskega proteina določi za kodone 136, 141, 154 in 171 najmanjšega vzorca ovc. V državah članicah, kjer število odraslih ovc presega 750 000, je ta najmanjši vzorec sestavljen iz najmanj 600 živali. V drugih državah članicah je najmanjši vzorec sestavljen iz najmanj 100 živali. Vzorci se lahko jemljejo z živali, zaklanih za prehrano ljudi, živali, poginulih na gospodarstvu, ali živih živali. Vzorčenje mora biti reprezentativno za vse ovce.“
                                       
                                    
                        
            
                  (3)
               
               
                  Priloga VII se nadomesti z naslednjim:
                  
                     „PRILOGA VII
                     IZKORENINJENJE TRANSMISIVNE SPONGIFORMNE ENCEFALOPATIJE
                     POGLAVJE A
                     Ukrepi po potrditvi prisotnosti TSE
                     
                                 1.
                              
                              
                                 V preiskavi iz člena 13(1)(b) morajo biti opredeljeni:
                                 
                                             (a)
                                          
                                          
                                             pri govedu:
                                             
                                                         —
                                                      
                                                      
                                                         vsi drugi prežvekovalci na kmetijskem gospodarstvu, na katerem živi žival, pri kateri je bila potrjena bolezen,
                                                      
                                                   
                                                         —
                                                      
                                                      
                                                         kadar je bila bolezen potrjena pri samici, njeni potomci, rojeni dve leti pred ali po kliničnem začetku bolezni,
                                                      
                                                   
                                                         —
                                                      
                                                      
                                                         vse živali v kohorti, v kateri živi žival, pri kateri je bila potrjena bolezen,
                                                      
                                                   
                                                         —
                                                      
                                                      
                                                         možni izvor bolezni,
                                                      
                                                   
                                                         —
                                                      
                                                      
                                                         druge živali na kmetijskem gospodarstvu, na katerem živi žival, pri kateri je bila potrjena bolezen, ali na drugih kmetijskih gospodarstvih, na katerih obstaja možnost okužbe s povzročiteljem TSE ali ki so bila izpostavljena enaki krmi ali viru kontaminacije,
                                                      
                                                   
                                                         —
                                                      
                                                      
                                                         premik krmil, pri katerih obstaja možnost kontaminacije, in drugih snovi ali katera koli druga oblika prenosa, s katero bi se lahko prenesel povzročitelj TSE na zadevno kmetijsko gospodarstvo ali z njega;
                                                      
                                                   
                                       
                                             (b)
                                          
                                          
                                             pri ovcah in kozah:
                                             
                                                         —
                                                      
                                                      
                                                         vsi prežvekovalci, razen ovc in koz, na kmetijskem gospodarstvu, na katerem živi žival, pri kateri je bila potrjena bolezen,
                                                      
                                                   
                                                         —
                                                      
                                                      
                                                         starši, če jih je možno izslediti, in pri samicah vsi zarodki, jajčne celice in zadnji potomec samice, pri kateri je bila potrjena bolezen,
                                                      
                                                   
                                                         —
                                                      
                                                      
                                                         vse druge ovce in koze na kmetijskem gospodarstvu, na katerem živi žival, pri kateri je bila potrjena bolezen, poleg živali iz druge alinee,
                                                      
                                                   
                                                         —
                                                      
                                                      
                                                         možni izvor bolezni in opredelitev drugih kmetijskih gospodarstev, na katerih so živali, zarodki ali jajčne celice, pri katerih obstaja možnost okužbe s povzročiteljem TSE ali ki so bili izpostavljeni isti krmi ali viru kontaminacije,
                                                      
                                                   
                                                         —
                                                      
                                                      
                                                         premik krmil, pri katerih obstaja možnost kontaminacije, in drugih snovi ali katera koli druga oblika prenosa, s katero bi se lahko prenesel povzročitelj TSE na zadevno kmetijsko gospodarstvo ali z njega.
                                                      
                                                   
                                       
                           
                                 2.
                              
                              
                                 Ukrepi iz člena 13(1)(c) zajemajo vsaj:
                                 
                                             2.1
                                          
                                          
                                             V primeru potrditve BSE pri govedu, pokončanje in popolno uničenje goveda, opredeljenega s poizvedbo iz druge in tretje alinee točke 1(a); vendar pa se države članice lahko odločijo, da:
                                             
                                                         —
                                                      
                                                      
                                                         živali iz kohorte iz tretje alinee točke 1(a) ne pokončajo in uničijo, če je dokazano, da takšne živali niso imele dostopa do iste krme kot prizadete živali,
                                                      
                                                   
                                                         —
                                                      
                                                      
                                                         pokončanje in uničenje živali iz kohorte iz tretje alinee točke 1(a) odložijo do konca njihovega produktivnega življenja, če so to biki, ki neprekinjeno bivajo v osemenjevalnih središčih, in če se zagotovi, da so po smrti popolnoma uničeni.
                                                      
                                                   
                                       
                                             2.2
                                          
                                          
                                             V primeru suma na TSE pri ovcah in kozah na kmetijskem gospodarstvu v državi članici se za vse druge ovce in koze z navedenega kmetijskega gospodarstva uvede uradna omejitev gibanja, dokler niso na voljo rezultati preiskave. Če je dokazano, da kmetijsko gospodarstvo, na katerem je žival bivala v času suma na TSE, verjetno ni kmetijsko gospodarstvo, na katerem bi žival lahko bila izpostavljena TSE, lahko pristojni organ odloči, da so glede na dostopne epidemiološke informacije pod uradnim nadzorom druga kmetijska gospodarstva ali le izpostavljeno kmetijsko gospodarstvo.
                                          
                                       
                                             2.3
                                          
                                          
                                             V primeru potrditve TSE pri ovci ali kozi:
                                             
                                                         (a)
                                                      
                                                      
                                                         pokončanje in popolno uničenje vseh živali, zarodkov in jajčnih celic, opredeljenih s preiskavo iz druge do pete alinee točke 1(b), če po rezultatih primerjalnega testa, izvedenega v skladu s postopkom iz točke 3.2(c) poglavja C Priloge X, BSE ni možno izključiti;
                                                      
                                                   
                                                         (b)
                                                      
                                                      
                                                         če je BSE izključena v skladu s postopkom iz točke 3.2(c) poglavja C Priloge X na podlagi sklepa pristojnega organa:
                                                         bodisi
                                                         
                                                                     (i)
                                                                  
                                                                  
                                                                     pokončanje in popolno uničenje vseh živali, zarodkov in jajčnih celic, opredeljenih s preiskavo iz druge in tretje alinee točke 1(b). Za kmetijsko gospodarstvo se uporabljajo pogoji iz točke 3;
                                                                     bodisi
                                                                  
                                                               
                                                                     (ii)
                                                                  
                                                                  
                                                                     pokončanje in popolno uničenje vseh živali, zarodkov in jajčnih celic, opredeljenih s preiskavo iz druge in tretje alinee točke 1(b), razen:
                                                                     
                                                                                 —
                                                                              
                                                                              
                                                                                 ovnov za razplod genotipa ARR/ARR,
                                                                              
                                                                           
                                                                                 —
                                                                              
                                                                              
                                                                                 ovc za razplod z najmanj enim alelom ARR in brez alela VRQ ter v primeru, da so te ovce za razplod v času preiskave breje, naknadno rojenih jagnjet, če njihov genotip ustreza zahtevam iz tega pododstavka,
                                                                              
                                                                           
                                                                                 —
                                                                              
                                                                              
                                                                                 ovc z najmanj enim alelom ARR, ki so namenjene izključno za zakol,
                                                                              
                                                                           
                                                                                 —
                                                                              
                                                                              
                                                                                 ovc in koz, mlajših od treh mesecev, ki so namenjene izključno za zakol, če tako določi pristojni organ.
                                                                              
                                                                           Za kmetijsko gospodarstvo se uporabljajo pogoji iz točke 3;
                                                                     ali
                                                                  
                                                               
                                                                     (iii)
                                                                  
                                                                  
                                                                     se država članica lahko odloči, da ne pokonča in uniči živali, opredeljenih s preiskavo iz druge in tretje alinee točke 1(b), kadar je težko nadomestiti ovce znanega genotipa ali je pogostost alela ARR v pasmi ali na kmetijskem gospodarstvu majhna, ali če se ta odločitev zdi potrebna za izogibanje oplojevanja v ožjem sorodstvu ali temelji na tehtnem premisleku vseh epidemioloških dejavnikov. Za kmetijsko gospodarstvo se uporabljajo pogoji iz točke 4;
                                                                  
                                                               
                                                   
                                                         (c)
                                                      
                                                      
                                                         z odstopanjem od ukrepov iz točke (b) in samo, kadar je potrjen primer TSE na kmetijskem gospodarstvu primer atipičnega praskavca, lahko država članica uporabi ukrepe iz točke 5;
                                                      
                                                   
                                                         (d)
                                                      
                                                      
                                                         države članice lahko:
                                                         
                                                                     (i)
                                                                  
                                                                  
                                                                     pokončanje in popolno uničenje vseh živali iz b(i) nadomestijo z zakolom za prehrano ljudi;
                                                                  
                                                               
                                                                     (ii)
                                                                  
                                                                  
                                                                     pokončanje in popolno uničenje vseh živali iz b(ii) nadomestijo z zakolom za prehrano ljudi
                                                                  
                                                               pod pogojem:
                                                         
                                                                     —
                                                                  
                                                                  
                                                                     da so živali zaklane na ozemlju zadevne države članice,
                                                                  
                                                               
                                                                     —
                                                                  
                                                                  
                                                                     da se vse živali, ki so starejše od 18 mesecev ali sta jim iz dlesni izrasla več kot dva stalna sekalca in so zaklane za prehrano ljudi, testirajo za prisotnost TSE v skladu z laboratorijskimi metodami iz točke 3.2(b) poglavja C Priloge X;
                                                                  
                                                               
                                                   
                                                         (e)
                                                      
                                                      
                                                         določi se genotip prionskega proteina do največ 50 ovc, pokončanih in uničenih ali zaklanih za prehrano ljudi v skladu s točko (b)(i) in (iii).
                                                      
                                                   
                                       
                                             2.4
                                          
                                          
                                             Če je bila okužena žival vnesena z drugega kmetijskega gospodarstva, lahko država članica na podlagi zgodovine primera izvede ukrepe za izkoreninjenje na izvornem kmetijskem gospodarstvu poleg kmetijskega gospodarstva ali namesto na kmetijskem gospodarstvu, na katerem je bila okužba potrjena; v primeru, da zemljišča za pašo ne uporablja le ena čreda, lahko država članica na podlagi tehtnega premisleka o vseh epidemioloških dejavnikih omeji izvajanje navedenih ukrepov na eno čredo; kadar na kmetijskem gospodarstvu biva več kot ena čreda, lahko država članica omeji izvajanje ukrepov na čredo, pri kateri je bila potrjena TSE, če je preverjeno, da črede bivajo ločeno ena od druge in da je verjetnost širitve okužbe med čredami z neposrednim ali posrednim stikom majhna.
                                          
                                       
                           
                                 3.
                              
                              
                                 Po izvajanju ukrepov iz točke 2.3(a) ter (b)(i) in (ii) na kmetijskem gospodarstvu:
                                 
                                             3.1
                                          
                                          
                                             Na kmetijsko(-a) gospodarstvo(-a) se lahko vnesejo samo naslednje živali:
                                             
                                                         (a)
                                                      
                                                      
                                                         ovni genotipa ARR/ARR;
                                                      
                                                   
                                                         (b)
                                                      
                                                      
                                                         ovce z najmanj enim alelom ARR in brez alela VRQ;
                                                      
                                                   
                                                         (c)
                                                      
                                                      
                                                         koze, pod pogojem:
                                                         
                                                                     (i)
                                                                  
                                                                  
                                                                     da na kmetijskem gospodarstvu bivajo le ovce za razplod genotipa iz točk (a) in (b);
                                                                  
                                                               
                                                                     (ii)
                                                                  
                                                                  
                                                                     da so bili po odpremi črede temeljito očiščeni in razkuženi vsi bivalni prostori živali na kmetijskem gospodarstvu.
                                                                  
                                                               
                                                   
                                       
                                             3.2
                                          
                                          
                                             Na kmetijskem(-ih) gospodarstvu(-ih) se lahko uporabljajo samo naslednja zarodna tkiva ovc:
                                             
                                                         (a)
                                                      
                                                      
                                                         seme ovnov genotipa ARR/ARR;
                                                      
                                                   
                                                         (b)
                                                      
                                                      
                                                         zarodki z najmanj enim alelom ARR in brez alela VRQ.
                                                      
                                                   
                                       
                                             3.3
                                          
                                          
                                             Za premik živali s kmetijskega gospodarstva veljajo naslednji pogoji:
                                             
                                                         (a)
                                                      
                                                      
                                                         premik ovc ARR/ARR s kmetijskega gospodarstva ni omejen;
                                                      
                                                   
                                                         (b)
                                                      
                                                      
                                                         premik ovc s samo enim alelom ARR s kmetijskega gospodarstva je dovoljen samo neposredno za zakol za prehrano ljudi ali za namene uničenja; vendar
                                                         
                                                                     —
                                                                  
                                                                  
                                                                     je dovoljen premik ovc z enim alelom ARR in brez alela VRQ na druga kmetijska gospodarstva, ki so omejena po izvajanju ukrepov v skladu s točkama 2.3(b)(ii) ali 4,
                                                                  
                                                               
                                                                     —
                                                                  
                                                                  
                                                                     je dovoljen premik jagnjet in kozličkov na drugo kmetijsko gospodarstvo samo za namene pitanja pred zakolom, če tako odloči pristojni organ; na ciljnem kmetijskem gospodarstvu ni drugih ovc ali koz, razen tistih, ki se pitajo pred zakolom, in z njega se na druga kmetijska gospodarstva ne odpremlja živih ovc ali koz, razen neposredno za zakol;
                                                                  
                                                               
                                                   
                                                         (c)
                                                      
                                                      
                                                         premik koz je dovoljen, če je kmetijsko gospodarstvo pod okrepljenim spremljanjem za TSE, vključno s testiranjem vseh koz, starejših od 18 mesecev in:
                                                         
                                                                     (i)
                                                                  
                                                                  
                                                                     ki bodo ob koncu svojega produktivnega življenja zaklane za prehrano ljudi; ali
                                                                  
                                                               
                                                                     (ii)
                                                                  
                                                                  
                                                                     ki so poginile ali so bile pokončane na kmetijskem gospodarstvu in izpolnjujejo pogoje iz točke 3 dela II poglavja A Priloge III;
                                                                  
                                                               
                                                   
                                                         (d)
                                                      
                                                      
                                                         premik jagnjet in kozličkov, mlajših od treh mesecev, s kmetijskega gospodarstva je dovoljen neposredno za zakol za prehrano ljudi, če tako določi država članica.
                                                      
                                                   
                                       
                                             3.4
                                          
                                          
                                             Omejitve iz točk 3.1, 3.2 in 3.3 se na kmetijskem gospodarstvu uporabljajo še dve leti od:
                                             
                                                         (a)
                                                      
                                                      
                                                         datuma, ko vse ovce na kmetijskem gospodarstvu dosežejo status ARR/ARR; ali
                                                      
                                                   
                                                         (b)
                                                      
                                                      
                                                         zadnjega datuma, ko je na kmetijskem gospodarstvu bivala katera koli ovca ali koza; ali
                                                      
                                                   
                                                         (c)
                                                      
                                                      
                                                         datuma začetka okrepljenega spremljanja za TSE iz točke 3.3(c); ali
                                                      
                                                   
                                                         (d)
                                                      
                                                      
                                                         datuma, ko so vsi ovni za razplod na kmetijskem gospodarstvu genotipa ARR/ARR in imajo vse ovce za razplod najmanj en alel ARR in nimajo nobenega alela VRQ, pod pogojem, da so bili v dveletnem obdobju rezultati testiranj za TSE negativni za naslednje živali, starejše od 18 mesecev:
                                                         
                                                                     —
                                                                  
                                                                  
                                                                     letni vzorec ovc, zaklanih za prehrano ljudi ob koncu njihovega produktivnega življenja, v skladu z velikostjo vzorca iz preglednice v točki 5 dela II poglavja A Priloge III, in
                                                                  
                                                               
                                                                     —
                                                                  
                                                                  
                                                                     vse ovce iz točke 3 dela II poglavja A Priloge III, ki so poginile ali so bile pokončane na kmetijskem gospodarstvu.
                                                                  
                                                               
                                                   
                                       
                           
                                 4.
                              
                              
                                 Po izvajanju ukrepov iz točke 2.3(b)(iii) na kmetijskem gospodarstvu in za obdobje dveh rejnih let po odkritju zadnjega primera TSE:
                                 
                                             (a)
                                          
                                          
                                             se opredelijo vse ovce in koze na kmetijskem gospodarstvu;
                                          
                                       
                                             (b)
                                          
                                          
                                             je premik vseh ovc in koz na kmetijskem gospodarstvu dovoljen samo znotraj ozemlja zadevne države članice za zakol za prehrano ljudi ali za namene uničenja; se vse živali, starejše od 18 mesecev, ki so zaklane za prehrano ljudi, testirajo za prisotnost TSE v skladu z laboratorijskimi metodami iz točke 3.2(b) poglavja C Priloge X;
                                          
                                       
                                             (c)
                                          
                                          
                                             pristojni organ zagotovi, da se zarodki in jajčne celice ne odpremljajo s kmetijskega gospodarstva;
                                          
                                       
                                             (d)
                                          
                                          
                                             se na kmetijskem gospodarstvu lahko uporablja samo seme ovnov za razplod genotipa ARR/ARR in zarodki z najmanj enim alelom ARR in brez alela VRQ;
                                          
                                       
                                             (e)
                                          
                                          
                                             se vse ovce in koze, starejše od 18 mesecev, ki so poginile ali so bile pokončane na kmetijskem gospodarstvu, testirajo za TSE;
                                          
                                       
                                             (f)
                                          
                                          
                                             se na kmetijsko gospodarstvo lahko vnesejo samo ovni genotipa ARR/ARR in ovce s kmetijskih gospodarstev, na katerih ni bilo odkritega nobenega primera TSE, ali iz čred, ki izpolnjujejo pogoje iz točke 3.4;
                                          
                                       
                                             (g)
                                          
                                          
                                             se na kmetijsko gospodarstvo lahko vnesejo samo koze s kmetijskih gospodarstev, na katerih ni bilo odkritega nobenega primera TSE, ali iz čred, ki izpolnjujejo pogoje iz točke 3.4;
                                          
                                       
                                             (h)
                                          
                                          
                                             za vse ovce in koze na kmetijskem gospodarstvu veljajo omejitve za skupno pašo, ki jih pristojni organ določi na podlagi tehtnega premisleka o vseh epidemioloških dejavnikih;
                                          
                                       
                                             (i)
                                          
                                          
                                             je z odstopanjem od točke (b) premik jagnjet in kozličkov na druga kmetijska gospodarstva znotraj iste države članice dovoljen samo za namene pitanja pred zakolom, če tako odloči pristojni organ; pod pogojem, da na ciljnem kmetijskem gospodarstvu ni drugih ovc ali koz, razen tistih, ki se pitajo pred zakolom, in da se z njega na druga kmetijska gospodarstva ne odpremlja živih ovc ali koz, razen neposredno za zakol.
                                          
                                       
                           
                                 5.
                              
                              
                                 Po uporabi odstopanja iz točke 2.3(c) se izvajajo naslednji ukrepi:
                                 
                                             (a)
                                          
                                          
                                             bodisi pokončanje in popolno uničenje vseh živali, zarodkov in jajčnih celic, opredeljenih s preiskavo iz druge in tretje alinee točke 1(b). Države članice lahko določijo genotip prionskega proteina ovc, ki so bile pokončane in uničene;
                                          
                                       
                                             (b)
                                          
                                          
                                             bodisi vsaj naslednji ukrepi za obdobje dve rejnih let po odkritju zadnjega primera TSE:
                                             
                                                         (i)
                                                      
                                                      
                                                         opredelijo se vse ovce in koze na kmetijskem gospodarstvu;
                                                      
                                                   
                                                         (ii)
                                                      
                                                      
                                                         kmetijsko gospodarstvo mora biti pod okrepljenim spremljanjem za TSE za dveletno obdobje, vključno s testiranjem vseh ovc in koz, starejših od 18 mesecev in zaklanih za prehrano ljudi, ter ovc in koz, starejših od 18 mesecev, ki so poginile ali so bile pokončane na kmetijskem gospodarstvu;
                                                      
                                                   
                                                         (iii)
                                                      
                                                      
                                                         pristojni organ zagotovi, da se žive ovce in koze, zarodki in jajčne celice ne odpremljajo s kmetijskega gospodarstva v druge države članice ali tretje države.
                                                      
                                                   
                                       
                           
                                 6.
                              
                              
                                 Države članice, ki izvajajo ukrepe iz točke 2.3(b)(iii) ali odstopanja iz točke 2.3(c) in (d), Komisijo uradno obvestijo o pogojih in merilih, uporabljenih za njihovo odobritev. Kadar se odkrijejo dodatni primeri TSE pri čredah, za katere se uporabljajo odstopanja, se pogoji za odobritev takšnih odstopanj ponovno ocenijo.
                              
                           POGLAVJE B
                     Minimalne zahteve za program za rejo za odpornost ovc proti TSE v skladu s členom 6a
                     DEL 1
                     Splošne zahteve
                     
                                 1.
                              
                              
                                 Program za rejo naj se osredotoči na črede z visoko gensko vrednostjo.
                              
                           
                                 2.
                              
                              
                                 Vzpostavi se podatkovna baza z najmanj naslednjimi informacijami:
                                 
                                             (a)
                                          
                                          
                                             opredelitev, pasma in število živali v vseh čredah, vključenih v program za rejo;
                                          
                                       
                                             (b)
                                          
                                          
                                             opredelitev posameznih živali, vzorčenih v okviru programa za rejo;
                                          
                                       
                                             (c)
                                          
                                          
                                             rezultati vsakršnih testov genotipizacije.
                                          
                                       
                           
                                 3.
                              
                              
                                 Vzpostavi se sistem enotne certifikacije, pri čemer se genotip vsake živali, vzorčene v okviru programa za rejo, certificira s sklicem na individualno identifikacijsko številko.
                              
                           
                                 4.
                              
                              
                                 Vzpostavi se sistem za opredelitev živali in vzorcev, obdelavo vzorcev in pošiljanje rezultatov, ki zmanjšuje možnost za človeško napako. Učinkovitost navedenega sistema se redno in naključno preverja.
                              
                           
                                 5.
                              
                              
                                 Genotipizacija krvi ali drugih tkiv, zbranih za namene programa za rejo, se izvaja v laboratorijih, odobrenih v okviru navedenega programa.
                              
                           
                                 6.
                              
                              
                                 Pristojni organ države članice lahko rejskim društvom pomaga pri vzpostavitvi genskih semenskih bank, bank z jajčnimi celicami in/ali zarodki, reprezentativnimi za genotipe prionskih proteinov, ki lahko postanejo redki kot posledica programa za rejo.
                              
                           
                                 7.
                              
                              
                                 Programi za rejo se sestavijo za vsako pasmo ob upoštevanju:
                                 
                                             (a)
                                          
                                          
                                             pogostosti različnih alel znotraj pasme;
                                          
                                       
                                             (b)
                                          
                                          
                                             redkost pasme;
                                          
                                       
                                             (c)
                                          
                                          
                                             izogibanja oplojevanja v ožjem sorodstvu ali genetskega zdrsa.
                                          
                                       
                           DEL 2
                     Posebni predpisi za črede, vključene v program
                     
                                 1.
                              
                              
                                 Cilj programa za rejo je povečevati pogostost alela ARR v čredi ovc, hkrati pa zmanjševati prevalenco tistih alelov, ki dokazano povečujejo občutljivost na TSE.
                              
                           
                                 2.
                              
                              
                                 Minimalne zahteve za črede, vključene v program, so naslednje:
                                 
                                             (a)
                                          
                                          
                                             vse živali v čredi, ki bodo genotipizirane, se opredelijo posamezno z uporabo zanesljivih sredstev;
                                          
                                       
                                             (b)
                                          
                                          
                                             vsi ovni za razplod v čredi se genotipizirajo pred razplodom;
                                          
                                       
                                             (c)
                                          
                                          
                                             vsak samec z alelom VRQ se zakolje ali kastrira v šestih mesecih po določitvi njegovega genotipa; nobena takšna žival ne zapusti kmetijskega gospodarstva, razen za zakol;
                                          
                                       
                                             (d)
                                          
                                          
                                             samice, za katere je znano, da imajo alel VRQ, ne zapustijo kmetijskega gospodarstva, razen za zakol;
                                          
                                       
                                             (e)
                                          
                                          
                                             samcev, vključno s plemenjaki za umetno osemenjevanje, razen tistih, ki so certificirani v okviru programa za rejo, se ne uporablja za razplod v čredi.
                                          
                                       
                           
                                 3.
                              
                              
                                 Države članice lahko odobrijo odstopanja od zahtev iz točke 2(c) in (d) za namene zaščite pasem in proizvodnih značilnosti.
                              
                           
                                 4.
                              
                              
                                 Države članice Komisijo obvestijo o odstopanjih, odobrenih pod točko 3, in o uporabljenih merilih.
                              
                           DEL 3
                     Okvir za priznavanje statusa odpornosti na TSE za črede ovc
                     
                                 1.
                              
                              
                                 Okvir priznava status odpornosti na TSE za črede ovc, ki izpolnjujejo merila iz programa za rejo kot rezultat vključitve v program, kakor je določeno v členu 6a.
                                 Status se priznava najmanj na naslednjih dveh ravneh:
                                 
                                             (a)
                                          
                                          
                                             črede na ravni I so črede, sestavljene izključno iz ovc genotipa ARR/ARR;
                                          
                                       
                                             (b)
                                          
                                          
                                             črede na ravni II so črede, katerih potomce so zaplodili izključno ovni genotipa ARR/ARR.
                                          
                                       Države članice lahko za izpolnjevanje nacionalnih zahtev priznajo status na nadaljnjih ravneh.
                              
                           
                                 2.
                              
                              
                                 Redno naključno vzorčenje ovc iz čred, odpornih na TSE, se izvaja:
                                 
                                             (a)
                                          
                                          
                                             na kmetiji ali v klavnici, da se preveri njihov genotip;
                                          
                                       
                                             (b)
                                          
                                          
                                             v klavnici, da se zagotovi testiranje za TSE v skladu s Prilogo III, v primeru čred na ravni I in pri živalih, starejših od 18 mesecev.
                                          
                                       
                           DEL 4
                     Poročila, ki jih države članice morajo predložiti Komisiji
                     Države članice, ki uvajajo nacionalne programe za rejo za izbiro ovc, odpornih na TSE, Komisijo uradno obvestijo o zahtevah za takšne programe in predložijo letno poročilo o napredku. Poročilo za vsako koledarsko leto se predloži najpozneje do 31. marca naslednjega leta.“
                  
               
            
                  (4)
               
               
                  Poglavje C Priloge X se spremeni:
                  
                              (a)
                           
                           
                              točka 1 se nadomesti z naslednjim:
                              „1.   Vzorčenje
                              Vsi vzorci, predvideni za preiskave za prisotnost TSE, se zberejo z uporabo metod in protokolov iz zadnje izdaje Priročnika diagnostičnih testov in cepiv za kopenske živali Svetovne organizacije za zdravje živali (IOE/OIE) (‚Priročnik‘). Poleg metod in protokolov OIE ali če teh metod in protokolov ni ter z namenom zagotoviti ustrezno količino snovi, pristojni organ zagotovi uporabo metod in protokolov vzorčenja v skladu s smernicami, ki jih izda referenčni laboratorij Skupnosti. Pristojni organ zlasti zbere ustrezna tkiva v skladu z razpoložljivimi znanstvenimi nasveti in smernicami referenčnega laboratorija Skupnosti, da zagotovi odkritje vseh znanih sevov TSE pri drobnici, ter ohrani vsaj polovico zbranih tkiv svežih, toda ne zamrznjenih, dokler rezultat hitrega testa ni negativen. Kadar je rezultat pozitiven ali ni dokončen, se preostala tkiva predelajo v skladu s smernicami referenčnega laboratorija Skupnosti.
                              Vzorci so pravilno označeni, tako da identificirajo vzorčeno žival.“;
                           
                        
                              (b)
                           
                           
                              točka 3.2(b) se nadomesti z naslednjim:
                              „(b)   Spremljanje TSE
                              Vzorci z ovc in koz, poslanih v laboratorij za testiranje v skladu z določbami iz dela II poglavja A Priloge III (Spremljanje pri ovcah in kozah), se pregledajo s hitrim testom z uporabo ustreznih metod in protokolov v skladu z razpoložljivimi znanstvenimi nasveti in smernicami referenčnega laboratorija Skupnosti, tako da se zagotovi odkritje vseh znanih sevov TSE.
                              Če rezultat hitrega testa ni dokončen ali je pozitiven, se vzorčena tkiva nemudoma pošljejo v uradni laboratorij za potrditvene preiskave z imunocitokemijo, imuno-prenosom ali prikazom značilnih vlaken z elektronsko mikroskopijo, kakor je navedeno v (a). Če je rezultat potrditvene preiskave negativen ali ni dokončen, se izvede dodatno potrditveno testiranje v skladu s smernicami referenčnega laboratorija Skupnosti.
                              Če je rezultat ene od potrditvenih preiskav pozitiven, se žival obravnava kot pozitiven primer TSE.“;
                           
                        
                              (c)
                           
                           
                              tretji odstavek točke 3.2(c)(ii) se nadomesti z naslednjim:
                              „Nadaljnje testiranje TSE pozitivnih vzorcev, odkritih v okuženih čredah na istem kmetijskem gospodarstvu, se izvede na najmanj prvih dveh pozitivnih primerih TSE vsako leto po odkritju prvega registriranega primera.“.
                           
                        
            
         (1)  http://www.defra.gov.uk/corporate/vla/science/science-tse-rl-confirm.htm“
      
         (2)  Najmanjše velikosti vzorcev so določene, da se upošteva velikost populacije ovc v posameznih državah članicah, in so namenjene zagotavljanju dosegljivih ciljev.
      
         (3)  Najmanjše velikosti vzorcev so določene, da se upošteva velikost populacije koz v posameznih državah članicah, in so namenjene zagotavljanju dosegljivih ciljev.